EGY HÉT AZ ERDÉLYI MEZŐSÉGEN 27 



kocsizás után csakugyan oda értünk a magánosan, egy domb 

 oldalán álló titokzatos tóhoz ; de épen mikor partján megállottunk, 

 egyszerre mintegy varázsütésre megeredt az eső és elkergetett 

 onnan. Épen csak annyi időm volt, hogy a tóparti füveken 

 bogárhálómmal egy pár csapást tehettem. Sietve elmenekültünk a 

 völgyben álló mezö-czikudi malomhoz s ott egy eresz alá vonul- 

 tunk. Csak ott vizsgáltam meg, hogy a tónál mi került hálómba. 

 Nem volt benne sok, de mégis egy új kabóczafaj az erdélyrészi 

 faunára nézve, a Chlorita vittata Leth. 



Ott vesztegeltünk tehát a védő eresz alatt jó sokáig ; de 

 bizony az esö nem igen akart elállani, legfeljebb csak valamit 

 engedett az erejéből ; néha nem esett, hanem csak permetezett. 

 Ilyen időközöket felhasználva megpróbáltuk, hogy nem lehetne-e 

 legalább a mező-czikudi patakban némi vízi rovarokat gyűjteni. 



És csakugyan — „audaces fortuna juvat." A malom zsilipje 

 alatt, illetőleg a zsilip és a part között álló csendesebb vízben 

 reá akadtunk a gyekéi tóban felfedezett Micronecta distans népes 

 tanyájára. Nem kevesebb mint 20 példányt hoztam onnan magam- 

 mal a ritka rovarból. Ez a becses fogás volt mezőségi gyűjtésem- 

 nek méltó befejezése ! 



Estefelé búcsút vettünk Mezö-Záhtól és a Mezőségtől. Mind a hár- 

 man, t. i. szíves házigazdánk gróf Wass Béla, Dr. Madarász Gyula és én, 

 vasútra ültünk s Maros-Ludason át egyenesen Budapestre utaztunk. 



így folyt le egy heti kirándulásom az erdélyi Mezőségen. 

 Az elért eredménynyel teljesen meg lehettem elégedve ; mert a 

 későn nyíló tavasz s a kedvezőtlen időjárás daczára összesen 

 163 Hemiptera-fajt sikerült összegyűjtenem, közöttük sok érdekes 

 dolgot, sőt három új fajt is a magyar faunára nézve {Micronecta 

 distans, Psylla Vihumi és rhamnicola). A többi rovarrendekböl 

 szintén több nevezetes faj került elő, jeléül annak, hogy mennyi 

 sok érdekes felfedezéssel lehetne itt még, kivált a nyári hónapokban 

 és kedvező időjárás mellett, a hazai fauna ismeretét gyarapítani.*) 



Hálás köszönetem illeti gróf Wass Béla urat, hogy 

 ■engem e tavaszi kirándulásra meghívni s azt páratlan vendég- 

 szeretetével oly kellemessé és élvezetessé tenni kegyes volt. 

 Dr. Horváth Géza. 



*) Ennek bizonyságául megemlíthetem, hogy azok között a Hemi- 

 pterák között, melyeket gróf Wass Béla később a nyári hónapokban Szent- 

 Gothárdon gyűjteni szíves volt, több érdekes fajon kívül négy faj, u. m. 

 egy vízi poloska (Cori-<a concinna Fieh.) és három kabócza (Ctcadula variata 

 Fali., Meganielus notula Germ., Kelisia guttuUfera Kb.) Erdély faunájára nézve, 

 egy fajváltozat {Anthocoris gallarum uhni De Geer var. melanocerus Westh.) 

 pedig az egész országra nézve új volt. 



Kovartani Lapok V. 1898. febr. 1. 



